钦定古今图书集成/明伦汇编/氏族典/第251卷 > 张有誉
## 钦定古今图书集成/明伦汇编/氏族典/第251卷 > 张有誉

按《无锡县志》：“有誉，字谁誉。父履正，广信知府。有誉，天
启二年进士，授户部主事，榷税邗关，独不拜魏忠贤
祠。出知饶州府，擢参政，总理七省漕储，经画节省，俱
有成绩。迁四川按察使。癸未大计，举清廉第一，累拜
吏部侍郎、户部尚书、太子太保。江南亡，弃官归，从灵
岩弘储禅师深究宗旨，得传衣拂，自号大圆居士。”